B4-0732/95

Ψήφισμα σχετικά με τη Σύμβαση Europol

Το Ευρωπαϊκό Κοινοβούλιο,

- έχοντας υπόψη το άρθρο Κ.6, παράγραφος 2 της Συνθήκης για την Ευρωπαϊκή Ένωση,

- έχοντας υπόψη τη δήλωση τύπου του Συμβουλίου σχετικά με τη συνάντηση που πραγματοποίησαν οι Υπουργοί Δικαιοσύνης και Εσωτερικών Υποθέσεων στις 9 και 10 Μαρτίου 1995 και ιδιαίτερα σχετικά με τα αποτελέσματα αυτής της συνάντησης όσον αφορά τη σύμβαση Europol,

- έχοντας υπόψη το ψήφισμά του της 13ης Δεκεμβρίου 1994 σχετικά με την επιτευχθείσα κατά το 1994 πρόοδο κατά την εφαρμογή της συνεργασίς στους τομείς της δικαιοσύνης και των εσωτερικών υποθέσεων σύμφωνα με τον τίτλο VI της Συνθήκης για την Ευρωπαϊκή Ένωση ((ΕΕ C 18, της 23.01.1995, σελ. 39)),

- έχοντας υπόψη το ψήφισμά του της 20ής Ιανουαρίου 1994 σχετικά με τη συμμετοχή του Ευρωπαϊκού Κοινοβουλίου σε διεθνείς συμφωνίες των κρατών μελών και της Ένωσης που αφορούν τη συνεργασία στους τομείς της δικαιοσύνης και των εσωτερικών υποθέσεων ((ΕΕ C 44, της 14.02.1994, σελ. 180)),

Α. λαμβάνοντας υπόψη ότι η σύμβαση Europol, σύμφωνα με τη δήλωση προθέσεων του Ευρωπαϊκού Συμβουλίου του Έσσεν το Δεκέμβριο του 1994, πρόκειται να εγκριθεί το πρώτο εξάμηνο του 1995,

Β. λαμβάνοντας υπόψη ότι η συνεργασία μεταξύ του Ευρωπαϊκού Κοινοβουλίου και του Συμβουλίου στο πλαίσιο του τίτλου VI της Συνθήκης για την Ευρωπαϊκή Ένωση πρέπει να συγκεκριμενοποιηθεί και να διασαφηνισθεί στα επί μέρους σημεία,

Γ. λαμβάνοντας υπόψη ότι η δοκιμή μορφών συνεργασίας μεταξύ του Ευρωπαϊκού Κοινοβουλίου και του Συμβουλίου, οι οποίες δεν εμπίπτουν στις τυπικές νομοθετικές διαδικασίες, μπορούν να συμβάλουν σημαντικά στην ενημέρωση της Συνθήκης για την Ευρωπαϊκή Ένωση,

Δ. λαμβάνοντας υπόψη ότι στο πλαίσιο διακρατικής συνεργασίας πρέπει να αποκτήσει περαιτέρω αρμοδιότητες κοινοβουλευτικού ελέγχου,

Ε. λαμβάνοντας υπόψη ότι τα δικαιώματα συμμετοχής του κυρίως στις συμφωνίες που συνήψε το Συμβούλιο θα πρέπει να κατοχυρωθούν και να ενισχυθούν,

ΣΤ. λαμβάνοντας υπόψη ότι το δικαίωμα συμμετοχής του Ευρωπαϊκού Κοινοβουλίου μπορεί να αποτελέσει σημαντικό συμπλήρωμα του κοινοβουλευτικού ελέγχου των εθνικών κοινοβουλίων,

1. διαπιστώνει ότι η σύμβαση Europol ανήκει στις «σημαντικότατες δραστηριότητες» κατά την έννοια του άρθρου Κ.6, εδάφιο 2 της Συνθήκης για την Ευρωπαϊκή Ένωση[semigr ]

2. ως εκ τούτου, θεωρεί ότι η Προεδρία του Συμβουλίου πρέπει να καλέσει το Ευρωπαϊκό Κοινοβούλιο να γνωμοδοτήσει σύμφωνα με το άρθρο Κ.6, παράγραφος 2 της Συνθήκης για την Ευρωπαϊκή Ένωση για τη Σύμβαση Europol[semigr ]

3. υπογραμμίζει το αίτημα του Ευρωπαϊκού Κοινοβουλίου να λαμβάνονται δεόντως υπ' όψη οι θέσεις του στο πλαίσιο διαβουλεύσεων που προβλέπονται στο άρθρο Κ.6, εδάφιο 2 της Συνθήκης για την Ευρωπαϊκή Ένωση[semigr ]

4. πιστεύει ότι το Συμβούλιο πρέπει να ανταποκρίνεται στην υποχρέωσή του να λαμβάνει δεόντως υπ' όψη του τις θέσεις του Ευρωπαϊκού Κοινοβουλίου, όπως προβλέπει το άρθρο Κ.6, εδάφιο 2 της Συνθήκης για την Ευρωπαϊκή Ένωση, είτε υιοθετώντας συστάσεις του Ευρωπαϊκού Κοινοβουλίου είτε αιτιολογώντας επαρκώς την απόρριψή τους[semigr ]

5. πιστεύει, επομένως, ότι η ακρόαση του Ευρωπαϊκού Κοινοβουλίου σχετικά με το σχέδιο σύμβασης Europol πρέπει να πραγματοποιηθεί έγκαιρα πριν από τη λήψη απόφασης στο Συμβούλιο, ούτως ώστε οι συστάσεις του Ευρωπαϊκού Κοινοβουλίου να μπορούν να περιληφθούν στην τελική απόφαση του Συμβουλίου[semigr ]

6. είναι της άποψης ότι η ακρόαση του Ευρωπαϊκού Κοινοβουλίου προϋποθέτει την πλήρη και κατάλληλη ενημέρωση του Κοινοβουλίου σχετικά με το αντικείμενο της ακρόασης, όπως προβλέπεται στο άρθρο Κ.6, παράγραφος 1 της Συνθήκης για την Ευρωπαϊκή Ένωση[semigr ]

7. ζητεί από το Συμβούλιο να ενημερώσει το Κοινοβούλιο αμελλητί και πλήρως σχετικά με την κατάσταση των διαπραγματεύσεων που αφορούν το σχέδιο σύμβασης Europol και να του υποβάλει το νε λόγω σχέδιο[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο.